stanford-oval/wikipedia huggingface dataset:
มหาวิทยาลัยแมกควอรี
วิทยาเขตของมหาวิทยาลัย > Macquarie University City Campus

คอร์สที่เป็นที่นิยมของนักศึกษาชาวต่างชาติคือ  Bachelor of Art and Media, Bachelor of Art in Cultural Studies, Bachelor of Commerce – Professional Accounting, Bachelor of Business Administration, Master of International Business, Master of Accounting และ Master of Information Technology  นักศึกษาส่วนมากจะเลือกเรียนที่ City Campus เพราะ อยู่ใกล้กับสถานีรถไฟ Wynyard และอยู่ไม่ไกลจากตลาดหุ้นของประเทศออสเตรเลีย Martin Place และเป็นศูนย์กลางของธุรกิจระหว่างประเทศ
ยิ่งไปกว่านั้นที่แคมปัสนี้จะใช้เวลาเดินเพียง 10 นาทีเท่านั้นเพื่อไป The Rocks, The Opera House และ the Sydney Harbour Bridge ในแต่ละปีจะมีทุนการศึกษาทางมหาวิทยาลัยมีทั้งทุนการศึกษา รางวัล และ เงินรางวัลสำหรับนักเรียนปัจจุบันและศิษย์เก่า สำหรับสถานที่ที่รับปริญญาบัตรจะรับที่ North Ryde
หลักสูตรที่เปิดสอน

1. หลักสูตรภาษาอังกฤษ General English, Academic English, Academic Writing, Derect Entry English Program, English for Business and Information Technology, Accounting Preparation Program, Translation and Interpreting Preparation Program, Business Preparation Program, Business Preparation Program for Finance
2. หลักสูตร มหาวิทยาลัย ปริญญาตรี ปริญญาโท และ ปริญญาเอก
คณะที่เปิดสอน

มหาวิทยาลัย แบ่งการสอนเป็น 3สาขาใหญ่ๆ คือ ธุรกิจ เทคโนโลยีและ สาขามนุษย์ศาสตร์และสังคมศาสตร์
Business, Commerce, Economics, Finance, Statistics โดยมีสาขาวิชาที่เด่นๆ ดังนี้ Accounting, Applied Finance, Marketing, Economics, International Business
Management โดยมีสาขาวิชาที่เด่นๆ ดังนี้ MBA, Management
Computing, Engineering and Technology โดยมีสาขาวิชาที่เด่นๆ ดังนี้ Information Technology
Education โดยมีสาขาวิชาที่เด่นๆ ดังนี้ Early Childhood, Education and Work, Educational Leadership, Higher Education, Special Education
Humanities โดยมีสาขาวิชาเด่นๆ ดังนี้ Ancient History, Children's Literature, Creative Writing, English Literature, International Relations
Law โดยมีสาขาวิชาที่เด่นๆ ดังนี้ Commercial Law, International Environmental Law, International Trad and Commerce Law
Medical, Health and Chiropractic Studies โดยมีสาขาวิชาที่เด่นๆ ดังนี้ Ageing and Health, Chiropractic, Social Health
Psychology and Linguistics โดยมีสาขาวิชาที่เด่นๆ ดังนี้ Applied Linguistics, TESOL, Translation, Clinical Audiology, Clinical Neuropsychology, Clinical Psychology, Speech and Language Pathology, Translating and Interpreting
Science โดยมีสาขาวิชาที่เด่นๆ ดังนี้ Biotechnology, Environmental Education, Environmental Management, Environmental Science, Sustainable Development, Wildlife Conservation, Museum Studies
Society, Culture, Media and Philosophy โดยมีสาขาวิชาที่เด่นๆ ดังนี้ Applied Anthropology, International Communication
ที่พัก

มหาวิทยาลัยมีหอพักสำหรับนักศึกษาที่อยู่ในบริเวณมหาวิทยาลัย โดยแบ่งออกเป็น
- Residential Colleges เป็นหอพักที่อยู่ในมหาวิทยาลัยใกล้กับแหล่งช้อปปิ้ง ร้านค้า และโรงภาพยนตร์ เป็นหอพักที่มีเฟอร์นิเจอร์พร้อมและรวมอาหาร
- Macquarie Apartments เป็นหอพักที่อยู่ในบริเวณมหาวิทยาลัยใช้เวลาเดินเพียง 5 - 10 นาที มีเฟอร์นิเจอร์พร้อม แต่ไม่รวมอาหาร
- Macquarie University Village เป็นหอพักที่อยู่ในบริเวณมหาวิทยาลัยใช้เวลาเดินประมาณ 5 - 10 นาที เฟอร์นิเจอร์พร้อม แต่ไม่รวมอาหาร
มหาวิทยาลัยเดอโปล

| --- | --- |

คติพจน์: Viam sapientiae monstrabo tibi.
คติพจน์อังกฤษ: "I will show you the way of wisdom."
ประเภท: เอกชน
สถาปนา: ค.ศ. 1898
ที่ตั้ง: ชิคาโก, รัฐอิลลินอย,  สหรัฐ
สี: น้ำเงิน & แดง            
ฉายา: เดอโปล บลูดีมอน
เครือข่าย: Big East Conference
มาสคอต: บลูดีมอน
เว็บไซต์: depaul.edu
มหาวิทยาลัยเดอโปล (อังกฤษ: DePaul University) เป็นมหาวิทยาลัยเอกชนในสหรัฐอเมริกา ตั้งอยู่ที่เมืองลินคอน ปาร์ค และเมืองชิคาโก ในรัฐอิลลินอย มหาวิทยาลัยก่อตั้งในปี พ.ศ. 2442 (ค.ศ. 1898) ในปัจจุบัน (พ.ศ. 2554) มีนักศึกษาระดับปริญญาตรีประมาณ 16,384 คน และระดับปริญญาโทและปริญญาเอกประมาณ 9,014 คน มหาวิทยาลัยเดอโปลเป็นมหาวิทยลัยคาทอลิกที่ใหญ่ที่สุดในสหรัฐ มีชื่อเสียงทางด้าน บริหารธุรกิจ นิติศาสตร์ วิทยาการคอมพิวเตอร์ การแสดง และ การดนตรี
ประวัติมหาวิทยาลัย

ก่อตั้งครั้งแรกเมื่อปีค.ศ. 1898 ภายใต้ชื่อ วิทยาลัยเซนต์ วินเซนต์ (St. Vincent's College) โดยกลุ่ม Congregation of the Mission นิกายโรมันคาทอลิกที่เมืองลินคอน ปาร์ค เพื่อเป็นเกียรติให้แก่นักบุญวินเซนต์ เดอ โปลและภายหลังได้เปลี่ยนชื่อเป็นมหาวิทยาลัยเดอโปล
ปีค.ศ. 1912 มหาวิทยาลัยเดอโปลได้ก่อตั้งสายบริหารธุรกิจและสายดนตรี
ปีค.ศ. 1914 ขยายเพิ่มและสร้างสถาบันแห่งใหม่ใจกลางเมืองชิคาโก (Chicago's Loop)
ปีค.ศ. 1915 ก่อตั้งสายนิติศาสตร์ภายใต้ชื่อ DePaul University College of Law
คณะในมหาวิทยาลัย

บริหารธุรกิจ (College of Commerce)
นิติศาสตร์ (College of Law)
ศิลปศาสตร์ (College of Liberal Arts & Sciences)
College of Communication
วิทยาการคอมพิวเตอร์ (School of Computer Science, Telecommunications and Information Systems)
School for New Learning
ครุศาสตร์  (School of Education)
การดนตรี (School of Music)
การแสดง (The Theater School)
บุคคลสำคัญจบจากมหาวิทยาลัยทางด้านธุรกิจ

เแจ๊ค กรีนเบอร์ก, อดีตกรรมการผู้จัดการบริษัทแมคโดนัลด์
เจม เอ๊ม. เจนแนซ, กรรมการผู้จัดการบริษัท Kellogg
โรเบิร์ต อี. โกลเบอร์ก, อดีตกรรมการผู้จัดการ Chicago Board of Trade
เอ็ดเวิร์ด เจ. จอย, ประธาน Chicago Board Options Exchange (CBOE)
วิคเตอร์ ฟาราซี, อดีตรองกรรมการผู้จัดการฝ่ายการตลาดบริษัทวอร์เนอร์บราเธอร์ส
แฟรงค์ ลิเคียร์, รองกรรมการผู้จัดการฝ่ายการเงินและบัญชีบริษัท McGraw-Hill Higher Education
จอนห์ ดับบลิว มาติน จูเนียร์, รองประธานบริษัทฟอร์ด
ริชาร์ด ดีเฮาส์, กรรมการผู้จัดการบริษัท Driehaus Capital Management
คูติส เจ. คราวฟอตด์, กรรมการผู้จัดการบริษัท XCEO
บุคคลสำคัญจบจากมหาวิทยาลัยทางด้านการเมือง

แฟรงค์ อนูนโซ่ว, ผู้แทนรัฐอิลลินอย
ไมเคิล เอ. บิแลนดิคก์, อดีตนายกเทศมนตรีเมืองชิคาโก
แอนน์ เอ็ม. เบิร์ค, ประธานศาลสูงสุดแห่งรัฐอิลลินอย
ริชาร์ด เอ็ม. เดเล่, อดีตนายกเทศมนตรีเมืองชิคาโก
ริชาร์ด เจ. เดเล่, อดีตนายกเทศมนตรีเมืองชิคาโก
บุคคลสำคัญจบจากมหาวิทยาลัยทางด้านการกีฬา

จอร์จ มิแคน, หนึ่งใน 50 นักบาสที่ดีที่สุดตลอดการของเอ็นบีเอ (NBA)
สตีเฟ่น โฮวาต์ด, นักบาส เอ็นบีเอ ปี 1992-1998
สตีเฟ่น ฮันเตอร์, นักบาส เอ็นบีเอ ปี 2000–ปัจจุบัน
ควินติน ริชารด์สัน, นักบาส เอ็นบีเอ ปี 2000–ปัจจุบัน
บอบบี้ ซีม่อน, นักบาส เอ็นบีเอ ปี 2001–ปัจจุบัน
ร๊อต สติคแนด์, นักบาส เอ็นบีเอ ปี 1988 - 2005
บุคคลสำคัญจบจากมหาวิทยาลัยทางด้านการดนตรี

พีท เวนซ์, มือเบสวง ฟอลล์ เอาท์ บอย (Fall Out Boy)
แฟรงค์ คาตาลาโน, นักดนตรีแจ๊ส
ไรอัน โคเฮน, นักดนตรีแจ๊ส
เรย์ มานสาเล็คก์, มือคีย์บอร์ดวง เดอะดอร์ส (The Doors)
คริสต์ แมเยอร์, มือกลองวง Umphrey's McGee
มาวินด์ แคนธีล่า, หนึ่งในผู้ก่อตั้งวง ชิคาโก (วงดนตรี)
อังเดร จูโก,  หนึ่งในผู้ก่อตั้งวง ชิคาโก
เธอรี แคนต์, มือกีตาร์วง ชิคาโก
แดนนี่ เซอร์ล่าฟินต์, มือกลองวง ชิคาโก
วอลเตอร์ พาราไซเดอร์, ผู้เล่นเครื่องเป่าลมไม้ของวง ชิคาโก
แหล่งข้อมูลอื่น

เว็บไซต์มหาวิทยาลัยเดอโปล
Big East Conference
University College of Law[ลิงก์เสีย]
Graduate School of Business
DePaul Blue Demons Official Athletics Website
DePaul University Office of Alumni Relations website
DePaul University Continuing and Professional Education Website
มหาวิทยาลัยเดอโปลถ่ายเมื่อปี ค.ศ. 1911 โดยช่างภาพจาก Chicago Daily News
ห้องสมุด Richardson ที่เมืองลินคอน ปาร์ค ก่อตั้งเมื่อปี ค.ศ. 1992
Student Center ก่อตั้งขึ้นเมื่อปี ค.ศ. 2002
มอร์แกน สแตนลีย์

สำนักงานที่ไทม์สแควร์ นิวยอร์ก
มอร์แกน สแตนลีย์ (อังกฤษ: Morgan Stanley) เป็นบริษัทให้บริการทางการเงินระดับโลก มีที่ตั้งอยู่ที่มหานครนิวยอร์ก ประเทศสหรัฐอเมริกา ปัจจุบันมีสาขากระจายทั่วโลก 42 ประเทศ รวม 1,300 สำนักงาน มีพนักงานประมาณ 60,000 คน
บริษัทก่อตั้งโดยพนักงานของบริษัท เจ.พี. มอร์แกน แอนด์ โค ซื่งสองคนหลักคือ เฮนรี มอร์แกน (หลานชายของ จอห์น เพียร์พอนต์ มอร์แกน) กับ แฮโรลด์ สแตนลีย์ และเริ่มเปิดทำการเมื่อวันที่ 16 กันยายน ค.ศ. 1935 ในปีแรกของการดำเนินการ บริษัทมีส่วนแบ่งของตลาด IPO & Private Placements ถึง 24%
มหาวิทยาลัยแอเบอร์ดีน

มหาวิทยาลัยอเบอร์ดีน (อังกฤษ: University of Aberdeen) เป็นหนึ่งในมหาวิทยาลัยโบราณของสกอตแลนด์ ก่อตั้งเมื่อ ค.ศ. 1495 เป็นมหาวิทยาลัยที่เก่าแก่เป็นอันดับสามของสกอตแลนด์ และอันดับห้าของสหราชอาณาจักร ตั้งอยู่ในเมืองอเบอร์ดีน ทางด้านตะวันออกของสกอตแลนด์
มหาวิทยาลัยอเบอร์ดีนถูกตั้งขึ้นโดย William Elphinstone องค์พระสันตปาปาแห่งเมืองอเบอร์ดีน มหาวิทยาลัยแห่งนี้มีชื่อเสียงทางด้านงานวิจัยและการเรียนการสอนทางด้านการแพทย์ มนุษยศาสตร์ วิทยาศาสตร์ เทคโนโลยี และกฎหมาย โดยเฉพาะสาขาวิทยาศาสตร์ชีวภาพและวิทยาศาสตร์ทางการแพทย์นั้น ได้มีการพัฒนาอย่างรวดเร็วและต่อเนื่องในหลายปีที่ผ่านมา เนื่องจากมหาวิทยาลัยมีศูนย์ Medical Science ที่มีความทันสมัยที่สุดในประเทศ นอกจากนี้ มหาวิทยาลัยอเบอร์ดีนยังเป็นศูนย์กลางการศึกษาทางด้านเกษตรศาสตร์ของสก็อตแลนด์อีกด้วย มหาวิทยาลัยแอเบอร์ดีนมีชื่อเสียงทางด้านกฎหมายเป็นอย่างมากและได้รับการจัดอันดับให้อยู่ใน Top 10 ของ UK โดยนอกจากจะมีหลักสูตรทางด้านกฎหมายสาขาต่างๆที่เหมือนกับมหาวิทยาลัยอื่นแล้ว ยังมีหลักสูตร Energy law ที่ครอบคลุมทั้ง  Oil & Gas, Renewable Energy, Energy Market, Upstream และ Downstream อีกด้วย
ชื่อเสียง

มหาวิทยาลัยแอเบอร์ดีนมีชื่อเสียงอย่างมากทางด้านน้ำมันและแก๊สธรรมชาติ เนื่องจากมีที่ตั้งอยู่ในเมืองแอเบอร์ดีน ที่เป็นศูนย์กลางการผลิตและการค้าน้ำมันของยุโรป โดยเป็นจุดเชื่อมต่อกับแหล่งน้ำมัน Brent ทะเลเหนือ นอกจากนี้ แอเบอร์ดีนยังมีชื่อเสียงในด้านการเรียนการสอนทางด้านอสังหาริมทรัพย์ (Property) และกฎหมาย อีกด้วย โดยติดอันดับหนึ่งในสิบทางด้านกฎหมายในสหราชอาณาจักร ในหลายๆการจัดอันดับ นอกจากนั้น ทางคณะนิติศาสตร์ยังเป็นที่ตั้งของศูนย์วิจัยทางด้านกฎหมายพลังงานที่ใหญ่ที่สุดในยุโรปอีกด้วย
การรับศึกษา

ใน ค.ศ. 2000 - 2001 มีจำนวนนักศึกษาเต็มเวลา 13,278 คน ซึ่งรวมนักศึกษาระดับปริญญาบัณฑิต 9,906 คน และนักศึกษาบัณฑิตศึกษา 3,012 คน มหาวิทยาลัยมีหลักสูตรอุดมศึกษามากกว่า 630 หลักสูตร และหลักสูตรบัณฑิตศึกษาแบบเข้าเรียนมากกว่า 90 หลักสูตร
หน่วยงาน

หลังจากการปรับโครงสร้าง มหาวิทยาลัยประกอบด้วย 3 วิทยาลัย (จากเดิม 5 คณะ)
แหล่งข้อมูลอื่น

เว็บไซต์มหาวิทยาลัยแอเบอร์ดีน
กระดานสนทนาของนักศึกษามหาวิทยาลัยแอเบอร์ดีน เก็บถาวร 2006-05-11 ที่ เวย์แบ็กแมชชีน
Aberdeen Fresher Forum เก็บถาวร 2007-03-08 ที่ เวย์แบ็กแมชชีน กระดานสนทนาของนักศึกษาใหม่มหาวิทยาลัยแอเบอร์ดีน
สถาบันส่งเสริมการศึกษาต่อสก็อตแลนด์
มอสอาเกต

มอสอาเกต
มอสอาเกต (อังกฤษ: Moss agate} เป็นหินอาเกตที่มีสีเขียวที่สีคล้ายหญ้ามอส หรือเหมือนสิ่งแปลกปลอมอยู่ในแร่คริสตัล พบมากในประเทศจีน รัสเซีย และ รัฐโคโลราโด
มอร์แกน แชงกิราย

| มอร์แกน แชงกิราย |
| --- | --- |
มอร์แกน แชงกิราย ในปี ค.ศ. 2009

นายกรัฐมนตรีซิมบับเว คนที่ 2
ดำรงตำแหน่ง 11 กุมภาพันธ์ ค.ศ. 2009 – 11 กันยายน ค.ศ. 2013 (4 ปี 212 วัน)
ประธานาธิบดี: รอเบิร์ต มูกาบี
ก่อนหน้า: รอเบิร์ต มูกาบี
ถัดไป: ยกเลิกตำแหน่ง
 
ข้อมูลส่วนบุคคล
เกิด: มอร์แกน ริชาร์ด แชงกิราย 10 มีนาคม ค.ศ. 1952(1952-03-10) Gutu, เซาเทิร์นโรดีเชีย
เสียชีวิต: 14 กุมภาพันธ์ ค.ศ. 2018(2018-02-14) (65 ปี) โจฮันเนสเบิร์ก, ประเทศแอฟริกาใต้
คู่สมรส: Susan Mhundwa (สมรส 1978; เสียชีวิต 2009) Elizabeth Macheka (สมรส 2011)
ลายมือชื่อ: 

มอร์แกน ริชาร์ด แชงกิราย (อังกฤษ: Morgan Richard Tsvangirai; 10 มีนาคม ค.ศ. 1952 – 14 กุมภาพันธ์ ค.ศ. 2018) เป็นนักการเมืองชาวซิมบับเว ซึ่งดำรงตำแหน่งนายกรัฐมนตรี คนที่ 2 ตั้งแต่วันที่ 11 กุมภาพันธ์ ค.ศ. 2009 ถึง 11 กันยายน ค.ศ. 2013
มอลลี ริงวอลด์

| มอลลี ริงวอลด์ |
| --- | --- |
ในปี 2007
สารนิเทศภูมิหลัง
เกิด:  (1968-02-18) 18 กุมภาพันธ์ ค.ศ. 1968 (56 ปี) มอลลี แคทลีน ริงวอลด์ โรสวิล รัฐแคลิฟอร์เนีย สหรัฐอเมริกา
คู่สมรส: Valery Lameignère (1999-2002) Panio Gianopoulos (2007-ปัจจุบัน)
อาชีพ: นักแสดง นักร้อง นักเต้น
ปีที่แสดง: 1977–ปัจจุบัน
มอลลี แคทลีน ริงวอลด์ (อังกฤษ: Molly Kathleen Ringwald) เกิดเมื่อวันที่ 18 กุมภาพันธ์ ค.ศ. 1968 เป็นนักแสดง นักร้องและนักเต้นชาวอเมริกัน เธอมีชื่อเสียงในหมู่ผู้ชมวัยรุ่นในคริสต์ทศวรรษ 1980 ในผลงานภาพยนตร์ของจอห์น ฮิวส์ เรื่อง Sixteen Candles (1984), The Breakfast Club (1985), and Pretty in Pink (1986) เธอกลับมาทำงานแสดงอีกครั้งกับบท แอน เจอร์เกนส์ ในรายการครอบครัวทางช่องเอบีซี เรื่อง The Secret Life of the American Teenager
มอร์แกน วอลเลน

| มอร์แกน โคล วอลเลน |
| --- | --- |
วอลเลนแสดงในปี 2022
เกิด: มอร์แกน โคล วอลเลน  (1993-05-13) 13 พฤษภาคม ค.ศ. 1993 (31 ปี) สนีดวิลล์ รัฐเทนเนสซี สหรัฐ
อาชีพ: นักร้อง นักแต่งเพลง
ปีปฏิบัติงาน: 2014–ปัจจุบัน
บุตร: 1
อาชีพทางดนตรี
แนวเพลง:  คันทรีป็อป  คันทรี  โบรคันทรี 
เครื่องดนตรี: ร้อง กีตาร์ เปียโน ไวโอลิน
ค่ายเพลง:  พานาเซีย  บิกลาวด์  รีพับลิก  เมอร์คิวรี 
 นักดนตรี
เว็บไซต์: morganwallen.com
มอร์แกน โคล วอลเลน (อังกฤษ: Morgan Cole Wallen) (เกิด 13 พฤษภาคม ค.ศ. 1993) เป็นนักร้องและนักแต่งเพลงคันทรีชาวอเมริกัน เขาร่วมประกวดในรายการเดอะวอยซ์ซีซันที่หก ทีแรกอยู่ทีมของอัชเชอร์ ต่อมาอยู่ทีมของแอดัม เลอวีน หลังจากถูกคัดออกในซีซันนั้น เขาเซ็นสัญญากับค่ายพานาเซียเรเคิดส์ ออกอีพีชุดแรกชื่อ สแตนด์อะโลน ในปี 2015
ในปี 2016 วอลเลนเซ็นสัญญากับค่ายบิกลาวด์ ในปี 2018 ออกอัลบัมเปิดตัว อิฟไอโนว์มี อัลบัมประกอบด้วยซิงเกิล "อัปดาวน์" (ร้องร่วมกับฟลอริดาจอร์เจียไลน์) "วิสกีกลาสซิส" และ "เชสซิงยู" อัลบั้ม อิฟไอโนว์มี ขึ้นอันดับหนึ่งในชาร์ตอัลบัมเพลงคันทรีของบิลบอร์ด อัลบัมที่สอง แดนเจอรัส: เดอะดับเบิลอัลบัม ออกในเดือนมกราคม 2021 และต่อมาในเดือนกุมภาพันธ์ เป็นอัลบัมเดียวในประวัติศาสตร์ของชาร์ตบิลบอร์ด 200 ที่ติดอันดับหนึ่งตลอดเจ็ดสัปดาห์แรก และติดอันดับหนึ่งได้ทั้งหมดสิบสัปดาห์ อัลบัมมีซิงเกิล "มอร์แดนมายโฮมทาวน์" "7 ซัมเมอส์" และ "เวสติดออนยู"
อัลบัมที่สาม วันทิงแอตอะไทม์ (2023) ขึ้นอันดับหนึ่งบนชาร์ตบิลบอร์ด 200 และทุกเพลงในอัลบัมติดชาร์ตบิลบอร์ดฮอต 100 ทำลายสถิติศิลปินที่มีเพลงติดชาร์ตมากที่สุดในครั้งเดียว ซิงเกิล "ลาสต์ไนต์" ขึ้นอันดับหนึ่งในชาร์ตบิลบอร์ดฮอต 100 เป็นซิงเกิลแรก
มหาวิหารคาทอลิก

มหาวิหาร (อังกฤษ: basilica) คำว่า “basilica” มาจากภาษากรีก “Stoa Basileios” ที่เดิมใช้ในการบรรยายสิ่งก่อสร้างสาธารณะในโรมโบราณ (เช่นในกรีซที่ส่วนใหญ่เป็นสิ่งก่อสร้างที่ใช้ในการศาล) ที่มักจะตั้งอยู่ในจัตุรัส (Roman forum) ของเมืองโรมัน ในเมืองกรีกมหาวิหารสาธารณะเริ่มสร้างกันราวสองร้อยปีก่อนคริสต์ศักราช
นอกจากนั้น “มหาวิหาร” ก็ยังมีความหมายทางศาสนา ซากมหาวิหารตั้งแต่คริสต์ศตวรรษที่ 1 ก็มีการพบมหาวิหารนีโอไพธากอเรียนที่ปอร์ตามัจโจเร (Porta Maggiore) ในปี ค.ศ. 1915 ที่ยังมีปูนปั้นตกแต่งภายในเหลืออยู่บ้างแต่การตีความหมายยังคงเป็นที่ถกเถียงกันอยู่ แผนผังของมหาวิหารของศาสนาคริสต์จากคริสต์ศตวรรษที่ 4 มีลักษณะคล้ายคลึงกับมหาวิหารนีโอไพธากอเรียนของคริสต์ศตวรรษที่ 1 ที่มีทางเดินกลางสามทางและมุขตะวันออก
หลังจากการล่มสลายของจักรวรรดิโรมัน ความหมายของคำว่า “มหาวิหาร” ก็หมายถึงโบสถ์ขนาดใหญ่ที่มีความสำคัญและได้รับการยกสถานะให้เป็น “มหาวิหาร” โดยพระสันตะปาปา ฉะนั้นคำว่า “มหาวิหาร” จึงมีทั้งความหมายในทางลักษณะทางสถาปัตยกรรมและเป็นมหาวิหารในคริสตจักรโรมันคาทอลิก
ประเภท > มหาวิหารเอก

มหาวิหารเอก (ละติน: Basilica maior) เป็นโบสถ์ที่ยิ่งใหญ่ที่สุดสี่แห่งของคริสตจักรโรมันคาทอลิก ทั้งหมดมีสถานะเป็นมหาวิหารในพระสันตะปาปา (Papal basilica) ได้แก่:
อัครมหาวิหารนักบุญยอห์น ลาเตรัน เป็นที่ตั้งของแท่นอาสนะของมุขนายกแห่งกรุงโรม ซึ่งก็คือองค์พระสันตะปาปา
มหาวิหารนักบุญเปโตร หรือเรียกมหาวิหารวาติกัน เป็นโบสถ์แสวงบุญหลักของคริสต์ชน ถูกสร้างครอบสุสานของนักบุญเปโตร
มหาวิหารซันตามาเรียมัจโจเร หรือเรียกมหาวิหารออสเทียเนื่องจากตั้งอยู่บนถนนสายมุ่งหน้าเมืองออสเทีย (Ostia) ถูกสร้างครอบสุสานของนักบุญเปาโลอัครทูต
มหาวิหารนักบุญเปาโลนอกกำแพง หรือเรียกมหาวิหารลิเบริอัน เนื่องจากสร้างขึ้นเพื่ออุทิศสมเด็จพระสันตะปาปาลิเบริอุส
ประเภท > มหาวิหารรอง

มหาวิหารรอง (ละติน: Basilica minor) เป็นโบสถ์ที่ได้รับการยกย่องโดยพระสันตะปาปาเป็นพิเศษ มีอยู่ทั้งหมด 1,757 แห่งทั่วโลก (ณ ธันวาคม 2017) ในจำนวนนี้มีสามแห่งที่มีสถานะเป็นมหาวิหารในพระสันตะปาปา (Papal basilica) ได้แก่:
มหาวิหารซันลอเรนโซนอกกำแพง
มหาวิหารนักบุญฟรังซิสแห่งอัสซีซี
มหาวิหารซันตามาเรียแห่งอัสซีซี
ดูเพิ่ม

คริสต์ศาสนสถาน
สถาปัตยกรรมการก่อสร้างมหาวิหารในยุโรปตะวันตก
ส่วนประกอบของคริสต์ศาสนสถาน
แผนผังมหาวิหาร (ผังแสดงส่วนประกอบต่าง ๆ ของโบสถ์)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มหาวิหาร
พจนานุกรมศัพท์สถาปัตยกรรมคริสต์ศาสนา (อังกฤษ)
มหาวิหารนักบุญเปโตรในนครรัฐวาติกัน เป็นหนึ่งในสี่มหาวิหารเอกของคริสตจักรโรมันคาทอลิก
มหาวิหารนักบุญฟรังซิสแห่งอัสซีซี เป็นหนึ่งในสามมหาวิหารรองที่ได้รับสถานะพิเศษเป็นมหาวิหารในพระสันตะปาปา
มอนสเตอร์ (เพลงไมเคิล แจ็กสัน)

| "Monster"> เพลงโดยไมเคิล แจ็กสัน featuring 50 Cent.จากอัลบั้มไมเคิล |
| --- | --- |
วางจำหน่าย: 10 ธันวาคม ค.ศ. 2010
บันทึกเสียง: ค.ศ. 2007
แนวเพลง: ฮิปฮอป, อาร์แอนด์บี
ความยาว: 5:04
ค่ายเพลง: อีพิก
ผู้ประพันธ์เพลง: ไมเคิล แจ็กสัน, เอ็ดดี้ แคสชิโอ, เจมส์ พอร์ท; เขียนแร็ปโดย เคอร์ติส แจ็กสัน
โปรดิวเซอร์: ไมเคิล แจ็กสัน เท็ดดี้ ไรลี่ เอ็ดดี้ แคสชิโอ
"มอนสเตอร์" (อังกฤษ: Monster) เป็นเพลงของนักร้องชาวอเมริกัน ไมเคิล แจ็กสัน เขียนโดยไมเคิล แจ็กสัน ,เอ็ดดี้ แคสชิโอ และเจมส์ พอร์ท โดยมีบทแร็ปโดยเคอร์ติส แจ็กสัน และเป็นโปรดิวเซอร์ร่วมกับเท็ดดี้ ไรลี่ และเอ็ดดี้ แคสชิโอ เป็นเพลงสำหรับรวมอัลบั้มสะสมของไมเคิล แจ็กสัน ไมเคิล โดยได้วางจำหน่ายในวันที่ 10 ธันวาคม ค.ศ. 2010
รีมิกซ์

"มอนสเตอร์" (Jody den Broeder & Chris Cox Club Mix) - 8:00
อันดับ

| อันดับ (2010) | ยอด สูงสุด |
| --- | --- |
ยูเค ซิ้งเกิล (ชาร์ตซิงเกิลแห่งสหราชอาณาจักร): 197
มหาสมุทรใต้

มหาสมุทรใต้ (2002)
มหาสมุทรใต้ (อังกฤษ: Southern Ocean) หรือที่รู้จักกันในชื่อ มหาสมุทรแอนตาร์กติก (อังกฤษ: Antarctic Ocean) เป็นมหาสมุทรที่อยู่ล้อมรอบทวีปแอนตาร์กติกา มีขนาดใหญ่ที่สุดเป็นอันดับ 4 ของโลก และเป็นที่สุดท้ายที่องค์การอุทกศาสตร์สากล (International Hydrographic Organization) นิยามให้เป็นมหาสมุทรเมื่อปี พ.ศ. 2543 แม้ว่าจะเป็นที่ยอมรับกันมาก่อนหน้านั้นในหมู่ผู้ที่เกี่ยวข้องกับวงการสมุทรศาสตร์นานแล้ว โดยในอดีต มหาสมุทรแอตแลนติก มหาสมุทรแปซิฟิก และมหาสมุทรอินเดีย มีขอบเขตไกลลงไปถึงทวีปแอนตาร์กติกา
มหาสมุทรใต้มีรูปร่างเป็นวงกลมล้อมรอบทวีปแอนตาร์กติกา นับจากละติจูด 60° ใต้ ลงไปถึงชายฝั่งแอนตาร์กติกา อย่างไรก็ตาม นิยามนี้ไม่ได้ใช้ตรงกันทั่วโลก ในประเทศออสเตรเลีย มหาสมุทรใต้ยังรวมถึงพื้นที่ที่เป็นผืนน้ำระหว่างชายฝั่งทางใต้ของออสเตรเลียและนิวซีแลนด์กับทวีปแอนตาร์กติกา โดยเฉพาะอย่างยิ่งในแผนที่ชายฝั่งของเกาะทัสมาเนียและออสเตรเลียใต้ ที่ระบุพื้นที่นั้นว่าเป็น มหาสมุทรใต้ แทนที่จะเป็น มหาสมุทรอินเดีย ปัจจุบันไม่ค่อยเป็นที่ยอมรับกันของคนทั่วไป
ภูมิศาสตร์

มหาสมุทรใต้มีความลึกประมาณ 4,000 ถึง 5,000 เมตร (13,000 และ 16,000 ฟุต) โดยส่วนใหญ่จะมีเฉพาะพื้นที่น้ำตื้นเท่านั้น จุกที่ลึกที่สุดของมหาสมุทรใต้คือ 7,236 เมตร (23,740 ฟุต) อยู่ทางด้านใต้สุดของร่องลึกแซนด์วิชใต้ที่ 60°00'S, 024°W ไหล่ทวีปแอนตาร์กติกาโดยทั่วไปแคบแต่ขอบนอกมักลึกผิดปกติอาจมีระดับความลึกถึง 800 เมตร (2,600 ฟุต) เมื่อเทียบกับค่าเฉลี่ยทั่วโลก 133 เมตร (436 ฟุต)
ฤดูกาลของดวงอาทิตย์มีอิทธิพลต่อความผันผวนของขนาดมหาสมุทรและแผ่นน้ำแข็งในทวีปแอนตาร์กติกา โดยเฉลี่ยอาจมีแผ่นน้ำแข็งตั้งแต่ 2.6 ล้านตารางกิโลเมตรในเดือนมีนาคม จนถึงประมาณ 18.8 ล้านตารางกิโลเมตรในช่วงเดือนกันยายน ทำให้มีพื้นที่เพิ่มขึ้นกว่าเจ็ดเท่า
ภูมิอากาศ

อุณหภูมิของมหาสมุทรเปลี่ยนแปลงอยู่ระหว่าง 10 ถึง -2 องศาเซลเซียส พายุหมุนเคลื่อนตัวสู่ทิศตะวันออกไปรอบ ๆ ทวีป และมักมีความรุนแรงเนื่องจากอุณหภูมิที่ต่างกันมากระหว่างน้ำแข็งกับมหาสมุทรเปิด พื้นที่จากละติจูด 40° ใต้ลงไปถึงวงกลมแอนตาร์กติกา มีค่าเฉลี่ยของความเร็วลมสูงที่สุดในโลก ช่วงฤดูหนาวมหาสมุทรใต้จะหนาวเย็นจนเป็นน้ำแข็ง และแผ่ไกลออกไปถึงละติจูด 65° ใต้ ของมหาสมุทรแปซิฟิก และ 55° ใต้ ของมหาสมุทรแอตแลนติก ทำให้อุณหภูมิพื้นผิวเฉลี่ยลดลงต่ำกว่า 0 องศาเซลเซียส กระแสลมจากในแผ่นดินที่พัดต่อเนื่องสู่ชายฝั่งบางแห่ง ทำให้ชายทะเลนั้นปราศจากน้ำแข็งตลอดทั้งฤดูหนาว
แหล่งข้อมูลอื่น

Oceanography Image of the Day, from the Woods Hole Oceanographic Institution
The CIA World Factbook's เก็บถาวร 2017-02-13 ที่ เวย์แบ็กแมชชีน entry on the Southern Ocean
The Fifth Ocean from Geography.About.com
The International Bathymetric Chart of the Southern Ocean (IBCSO) National Geophysical Data Center
U.S. National Oceanic and Atmospheric Administration (NOAA) : Limits of Oceans and Seas (2nd Edition), extant 1937 to 1953, with limits of Southern Ocean.
NOAA In-situ Ocean Data Viewer Plot and download ocean observations
NOAA FAQ about the number of oceans เก็บถาวร 2007-03-13 ที่ เวย์แบ็กแมชชีน
Commission for the Conservation of Antarctic Marine Living Resources
| ด ค กสมุทรศาสตร์กายภาพ |
| --- | --- |
มหาสมุทรของโลก:  มหาสมุทรแปซิฟิก  มหาสมุทรแอตแลนติก  มหาสมุทรอินเดีย  มหาสมุทรอาร์กติก  มหาสมุทรใต้ 
ประเภท:  ทะเลปิด  ทะเลสาบปิด  ทะเลเปิด  ทะเลสาบเปิด  ทะเลชายขอบทวีป‎  ทะเลสาบ‎  ทะเลสาบน้ำเค็ม‎  ทะเลสาบน้ำจืด‎  เจ็ดสมุทร 
ระดับชั้นน้ำทะเล:  ท้องทะเล  เขตมีแสง ท้องทะเลตื้น  ทะเลลึก  เขตไร้แสง ท้องทะเลลึกปานกลาง  ท้องทะเลลึก  เขตความลึกก้นสมุทร 
คลื่น:  คลื่นใต้น้ำ  คลื่นสึนามิ 
กฎหมายทะเล:  เส้นฐาน  น่านน้ำภายใน  น่านน้ำอาณาเขต  เขตต่อเนื่อง  เขตเศรษฐกิจจำเพาะ  น่านน้ำนานาชาติ‎  การขนส่งทางน้ำนานาชาติ‎  การประมง‎  สนธิสัญญาควบคุมอาวุธบนพื้นสมุทร 
ลักษณะภูมิประเทศ:  ไหล่ทวีป  ลาดทวีป  ลาดตีนทวีป  ก้นสมุทร  เนินตะกอนรูปพัดก้นสมุทร  หุบผาชันใต้ทะเล  เขายอดราบใต้สมุทร  แอ่งสมุทร  ที่ราบก้นสมุทร  ภูเขาใต้ทะเล  ภูเขาไฟใต้ทะเล  ร่องลึกก้นสมุทร  เทือกเขากลางสมุทร  พืดหินปะการัง  อะทอลล์  ลากูน  ทะเล  อ่าว 
การแปรสัณฐานแผ่นธรณีภาค:  ธรณีวิทยาทางทะเล  การขยายตัวของพื้นมหาสมุทร  ปล่องแบบน้ำร้อน 
ปรากฏการณ์:  น้ำขึ้นลง  เอลนีโญ  ลานีญา  การกัดเซาะชายฝั่ง  กระแสน้ำย้อนกลับ 
กระแสน้ำมหาสมุทร:  กระแสน้ำกินี  กระแสน้ำญี่ปุ่น  กระแสน้ำมหาสมุทร  กระแสน้ำแลบราดอร์  กระแสน้ำศูนย์สูตรเหนือ  กระแสน้ำเบงเกวลา 
ธรณีสัณฐาน:  เนินทราย  เนินทรายรูปพระจันทร์เสี้ยว  เกาะ  เกาะเล็ก  เกาะหินโด่ง  คอคอด  ฟยอร์ด  เฟิร์ธออฟฟอร์ธ  สะพานแผ่นดิน  สันดอนจะงอย  สันดอนเชื่อมเกาะ  หาด  ดอนทรายใต้น้ำ  กลุ่มเกาะ‎  คาบสมุทร‎  ช่องแคบ‎  ชะวากทะเล‎  ชายฝั่ง‎  ชายหาด‎  ดินดอนสามเหลี่ยมปากแม่น้ำ‎  ถ้ำ‎  หน้าผา‎  แหลม‎
มอนิก โบโด

| มอนิก โบโด |
| --- | --- |
เกิด: มอนิก มารี เออแฌน โบโด 30 เมษายน ค.ศ. 1946(1946-04-30) ประเทศฝรั่งเศส
เสียชีวิต: 27 กันยายน ค.ศ. 2021(2021-09-27) (75 ปี) ปารีส ฝรั่งเศส
คู่สมรส: จักรพรรดิบ๋าว ดั่ย  (ค.ศ. 1972–1997)
จักรพรรดินีทายเฟือง (อังกฤษ: Empress Thai Phương) หรือพระนามเดิม มอนิก โบโด (Monique Baudot; 30 เมษายน ค.ศ. 1946 – 27 กันยายน ค.ศ. 2021) หรือภายหลังเปลี่ยนเป็น มอนิก หวิญ ถวิ (Monique Vĩnh Thụy) พระสนมในสมเด็จพระจักรพรรดิบ๋าว ดั่ย จักรพรรดิองค์สุดท้ายแห่งเวียดนาม
ประวัติ

มอนิก โบโด (Monique Baudot) หรือชื่อเต็มคือ มอนิก มารี เออแฌน โบโด (Monique Marie Eugene Baudot) ชาวฝรั่งเศส โบโดได้ทำงานสำนักพิมพ์ในสถานทูตฝรั่งเศสในประเทศซาอีร์ ในปี ค.ศ. 1969 โดยโบโดได้พบกับสมเด็จพระจักรพรรดิบ๋าว ดั่ย ในกรุงปารีส ประเทศฝรั่งเศส  ซึ่งถูกฝรั่งเศสส่งมาในปี ค.ศ. 1945 และกลับไปใน ค.ศ. 1949 และถูกสละราชสมบัติในปี ค.ศ. 1955
ในเดือนกุมภาพันธ์ ค.ศ. 1972 อดีตสมเด็จพระจักรพรรดิบ๋าว ดั่ย และโบโดได้ทำการสมรสกันในกรุงปารีส และได้รับพระยศขั้น Her Majesty พระนามว่าเจ้าหญิงหวิญ ถวิ และทั้งสองพระองค์ก็ไม่ได้มีพระโอรส-ธิดาด้วยกัน
หลังจากการสิ้นพระชนม์ของสมเด็จพระจักรพรรดิบ๋าว ดั่ย ใน ค.ศ. 1997 เธอได้อ้างสิทธิ์เป็น จักรพรรดินีทายเฟือง ต่อมาสื่อฝรั่งเศสรายงานว่าโบโดเสียชีวิตในวันที่ 27 กันยายน ค.ศ. 2021 พิธีศพของเธอจัดขึ้นในวันที่ 14 ตุลาคม ค.ศ. 2021 ที่ Chapelle Sainte-Bernadette d'Auteuil ในกรุงปารีส
แหล่งข้อมูลอื่น

Emperor Bảo Đại and Princess Vĩnh Thụy visit Thiên-Lý Bửu-Tòa Cao Dai Temple Dec. 2, 1982 at San Martin, California
Princess Vĩnh Thụy Interview English
Emperor Bảo Đại and Princess Vĩnh Thụy meet supporters in France French
มอร์ทัลคอมแบต (ภาพยนตร์ พ.ศ. 2538)

| มอร์ทัลคอมแบต |
| --- | --- |
กำกับ: พอล แอนเดอร์สัน
เขียนบท: เควิน โดรนนี
สร้างจาก: มอร์ทัลคอมแบต โดย Midway Games
อำนวยการสร้าง: ลอว์เรนซ์ คาซานอฟฟ์
นักแสดงนำ:   ลินเดน แอชบี  Cary-Hiroyuki Tagawa  โรบิน โช  บริดเจ็ต วิลสัน  Talisa Soto  คริสโตเฟอร์ แลมเบิร์ต 
กำกับภาพ: John R. Leonetti
ตัดต่อ: มาร์ติน ฮันเตอร์
ดนตรีประกอบ: George S. Clinton
บริษัทผู้สร้าง: Threshold Entertainment 
ผู้จัดจำหน่าย: นิวไลน์ซินีมา
วันฉาย:   18 สิงหาคม ค.ศ. 1995 (1995-08-18) 
ความยาว: 101 นาที
ประเทศ: สหรัฐ
ภาษา: อังกฤษ
ทุนสร้าง: $18 ล้าน
ทำเงิน: $122.1 ล้าน
มอร์ทัลคอมแบต (อังกฤษ: Mortal Kombat) เป็นภาพยนตร์โลดโผนแนวแฟนตาซีและศิลปะการต่อสู้อเมริกันปี ค.ศ. 1995 เขียนบทโดย เควิน ดรูนีย์ กำกับโดย พอล แอนเดอร์สัน อำนวยการสร้างโดย ลอว์เรนซ์ คาซานอฟฟ์ และนำแสดงโดย โรบิน โช, ลินเดน แอชบี, บริดเจ็ต วิลสันและ คริสโตเฟอร์ แลมเบิร์ต เป็นการดัดแปลงรายการแรก ๆ ในซีรีส์เกมต่อสู้มอร์ทัลคอมแบต และเป็นภาคแรกในภาพยนตร์ชุดมอร์ทัลคอมแบต
เนื้อเรื่องของภาพยนตร์เรื่องนี้เป็นเรื่องเกี่ยวกับพระนักรบชื่อ หลิว กัง, นักแสดงชื่อ จอห์นนี เคจ และทหาร ซอนยา เบลด ทั้งสามได้รับคำแนะนำจากเทพเจ้า ไรเด็น (สะกด Rayden ในภาพยนตร์) ในการเดินทางเพื่อต่อสู้กับพ่อมดผู้ชั่วร้าย ชาง จง และกองกำลังของเขาในการแข่งขันเพื่อกอบกู้โลก แหล่งที่มาหลักของภาพยนตร์เรื่องนี้เป็นเกมดั้งเดิมของปี ค.ศ. 1992 ที่มีชื่อเรื่องเดียวกัน แต่ก็ได้รับแรงบันดาลใจและรวมเอาองค์ประกอบของเกม มอร์ทัลคอมแบต 2 ที่ตามมาในปี ค.ศ. 1993 ไว้ด้วย
แหล่งข้อมูลอื่น

เว็บไซต์อย่างเป็นทางการ
มอร์ทัลคอมแบต ที่อินเทอร์เน็ตมูวีเดตาเบส